
IKRESÍTÉS KIÉPÍTÉSE TÁJÉKOZTATÓ

A DRV Zrt. (továbbiakban Szolgáltató) a vízközmű szolgáltatást a 2011. évi CCIX. törvény (továbbiakban Törvény) és az 58/2013. (II.27) Korm. rendeletben (továbbiakban Rendelet) leírtak szerint végzi. Ha a bekötés nem a vízközmű-törzshálózati beruházás részeként, azzal egy időben valósul meg, a víziközmű-bekötővezeték megépítéséhez, áthelyezéséhez, átépítéséhez és megszüntetéséhez a vízközmű-szolgáltató hozzájárulása szükséges.
Ebben a kiadványban a vízbekötések ikresítésének és mérősítésének ügyintézéséről tájékoztatjuk. Az alábbiakban rövid áttekintést adunk, majd az ügymenet minden egyes lépését részletezzük.
A leírásban hivatkozott nyomtatványok, tájékoztatók, csekkek beszerezhetők Ügyfélszolgálati helyeinken, vagy honlapunkról letölthetők. (www.drv.hu)

Az ügyintézés menetének rövid áttekintése
A víziközmű-törzshálózat mentén fekvő ingatlanoknak a víziközmű-hálózatba ikresítéssel történő bekötését, mérősítését a felhasználó Igénybejelentés formájában kezdeményezheti Társaságunknál. Az igénybejelentés kézhezvételét követően a Rendeletben meghatározott határidőn belül a víziközmű-szolgáltató írásban tájékoztatja a bejelentőt arról, hogy az ivóvíz bekötés engedélyezéséhez milyen további feladatokat és fizetési kötelezettségeket kell teljesítenie. A tájékoztatóban leírtak figyelembevételével tervet kell készíttetnie szaktervezői jogosultsággal rendelkező tervezővel, amit ezután engedélyeztetésre kell benyújtania Társaságunkhoz. Amennyiben a terv engedélyezésre került, be kell fizetnie a DRV által a munka díjára vonatkozóan kalkulált összeget, majd biztosítani szükséges a megfelelő vízmérőakna méretet. Amennyiben az ikresítés, mérősítés során az ivóvíz bekötővezeték is felbővítésre kerül, úgy a közterületi földmunkát a megrendelőnek kell elvégezni. Ha mindezek megtörténtek, egyeztesse le az ikresítés időpontját a DRV Zrt. jóváhagyó levelében lévő telefonszámon. Ezt követően munkatársaink kiszállnak a helyszínre és elvégzik az ikresítés kiépítését. A részletes ügymenetről az alábbiakban olvashat. 

1.  Felhasználói igénybejelentés
A víziközmű-hálózatba történő ikresített bekötést, vagy mérősítést Igénybejelentéssel kell a szolgáltatónál kezdeményezni, melyre válaszul a szolgáltató írásban tájékoztatja a bejelentőt arról, hogy az ivóvízbekötés engedélyezéséhez milyen további feladatokat és fizetési kötelezettségeket kell teljesítenie. Az Igénybejelentőre adott Szolgáltatói tájékoztató birtokában indítható el a 2. pontban részletezett tervengedélyezési folyamat.
Az Igénybejelentéssel kapcsolatos teendőkről, tudnivalókról külön tájékoztatóban adunk részletes információkat!

2. Tervengedélyezés
Szaktervezői jogosultsággal rendelkező tervező által készített tervdokumentációt kell engedélyezésre benyújtania 3 példányban. Amennyiben az engedélyezési dokumentáció pdf. formátumban, elektronikusan is benyújtásra kerül az engedelyezes@drv.hu címre, úgy elegendő a tervet 2 nyomtatott példányban benyújtani.
A tervdokumentáció papíron történő kézhezvételét követően a Rendeletben meghatározott határidőn belül a víziközmű-szolgáltató írásban tájékoztatja a kérelmezőt a terv jóváhagyásáról vagy szükség esetén hiánypótlást küld.

A tervengedélyeztetést a kitöltött „Tervengedélyezés megrendelő formanyomtatvány” benyújtásával kezdeményezheti, melyhez a következő dokumentumokat kell csatolnia:
· „Megrendelő ivóvíz, csatorna bekötés létesítésére” nyomtatványt (a nyomtatvány VII. pontját a helyi önkormányzat által le kell igazoltatni, amennyiben azt az Igénybejelentésre adott válaszunkban jelezzük) A nem lakossági bekötés esetén az önkormányzati jóváhagyásban mindenképpen rögzíteni kell az engedélyezett ivóvíz mennyiséget.
· az 1 évnél nem régebbi, Felhasználói igénybejelentésre adott víziközmű-szolgáltatói tájékoztatást
· a tervdokumentációt, melynek kötelező részei a következők:
· földhivatali térképmásolat (60 napnál nem régebbi, TAKARNET rendszerből származó másolat megfelel)
· földhivatali tulajdoni lap másolat (60 napnál nem régebbi, nem szükséges hitelesnek lennie, TAKARNET rendszerből származó másolat megfelel) 
· amennyiben az Igénybejelentéshez benyújtott tulajdoni lap és térképmásolat a Tervengedélyezés benyújtásakor még 60 napnál nem régebbi, ezeket nem kell újból benyújtani
· nem lakossági felhasználó esetén a fordított adózásra vonatkozó nyilatkozat
· Műszaki leírás, amely tartalmazza:
· a kérelmező (tulajdonos) nevét, postai címét,
· az ikresítéssel érintett felhasználó(k) azonosító száma(it) (10 jegyű szám) valamint a meglévő mérő(k) gyári száma(it)
· az ingatlan - szükség esetén a létesítménnyel érintett szomszédos ingatlanok - helyének (utca, házszám) és helyrajzi számának a megjelölését,
· a vízszükséglet összeállítását műszaki irányelv alapján m3/napban kifejezve, a csúcsfogyasztási igény feltüntetésével, továbbá vízszükséglet indokolását,
· a létesítmények, berendezések rövid leírását, műszaki jellemzőit, vízvételi helyek számát,
· közterületi bekötővezeték-szakasz tervezett építése esetén hossz-szelvény az érintett közművek elhelyezkedésének ábrázolásával, valamint az adott településen érintett egyéb közműszolgáltatókkal történt közműegyeztetések dokumentumait (e-közmű hitelesített közműnyilatkozat), előzetes közútkezelői hozzájárulásokat (kezelő szerint Önkormányzat vagy területileg illetékes Magyar Közút Nonprofit Zrt.), valamint a tulajdonosi nyilatkozatokat. Telefon, kábel TV, gáz és elektromos közművek stb. vonatkozásában előírás az egyetértési illetve közmű kezelői nyilatkozat benyújtása. Vasút érintettség esetén a MÁV Zrt. egyeztetési jegyzőkönyveken túl a tulajdonosi nyilatkozatot is csatolni szükséges, 
· tervezői nyilatkozat a hatályos jogszabályok betartására vonatkozóan,
· tervezői nyilatkozat a bekötő vezeték állapotáról és méretéről, mely alkalmas a vízigények biztonságos kiszolgálására
· tervezői nyilatkozat a vízmérő akna méretének és állapotának megfelelőségéről
· Helyszínrajz (1:200, 1:500 léptékben), feltüntetve:
· az érintett ingatlant, helyrajzi, illetve házszámát,
· a vezetékek nyomvonalát, átmérőjét, anyagát,
· az ivóvízhálózathoz tartozó nyomásfokozó és nyomáscsökkentő helyét,
· a vezetékkel, berendezésekkel érintett létesítményeket.
· Vízmérőhely építészeti, gépészeti terve 
· Nem lakossági vízhasználat esetén az ivóvízhálózathoz tartozó létesítmények és berendezések építészeti és gépészeti általános terve

Mérősítés esetén nem kell a felhasználónak a bekötésre vonatkozó tervdokumentációt benyújtania, ha a törzshálózati ivóvízvezeték az ivóvízbekötéssel együtt épül ki (tervezői nyilatkozat alapján, a vízigények ismeretében az ivóvíz bekötővezeték átépítésére nincs szükség) és mindezeket a kiviteli tervek tartalmazzák, valamint a geodéziai bemérés a törzshálózati ivóvíz vezetékkel együtt megtörtént. 

A fentiek szerint összeállított dokumentációt postai úton kell eljuttatni a DRV Zrt. megadott postacímére. 

A benyújtott megrendelésre a DRV Zrt. a jogszabályban meghatározott határidőn belül, írásban adja meg engedélyét, melyben leírja a további teendőket. Ha a terv nem felel meg az előírásoknak formai vagy műszaki okokból, úgy Társaságunk az engedély megadását a terv kiegészítéséhez kötheti. 

A Törvény 55/H. §. szerint mentes a víziközmű-fejlesztési hozzájárulás, az igénybejelentés elbírálásának díja, a tervegyeztetés, adategyeztetés vagy ennek megfelelő szolgáltatás díja, a kiszállási díj, az igényfelméréssel és az igénybejelentés feldolgozásával, elbírálásával kapcsolatban bármilyen tevékenység, szolgáltatás díja, továbbá rácsatlakozáskor a bekötési vízmérőóra költsége, a bekötési vízmérőóra felszerelésének díja és a nyomáspróba díja alól a legfeljebb 32 mm átmérőjű ivóvízvezeték és a legfeljebb 160 mm átmérőjű szennyvízvezeték bekötése.
A térítésmentesség nem vonatkozik a bekötés létesítésekor felmerülő további költségekre, melyet a felhasználónak a továbbiakban is a bekötés előtt kell megfizetni.
Tervengedélyezés díját a DRV Zrt. mindenkor hatályos árnyilvántartása tartalmazza, melyet honlapunkon, és személyes ügyfélszolgálati irodáinkban is megtekinthet.
(amennyiben a Törvényi térítésmentesség nem vonatkozik az ivóvízbekötésre)
A tervdokumentáció jóváhagyását követően - amennyiben a Törvényi mentesség nem vonatkozik a tervengedélyezés díjának fizetésére - a számlát a Tervengedélyezés megrendelő formanyomtatványon megadott számlázási címre küldjük, melyet utólag a számlán megadott határidőig kell rendezni.
Amennyiben egy átutalással több számlát egyenlít ki, a pontos könyvelés érdekében várjuk utalásrészletező levelét a szamlazokvk@nusz-zrt.hu e-mail címen.
A fizetendő összeget tartalmazó számla esetében kérjük, hogy a számla sorszámára szíveskedjen hivatkozni az átutalás közlemény rovatában.

3. Ikresítés, mérősítés előkészítése 
Az ivóvíz-bekötővezeték létesítésére, annak a már üzemeltetett ivóvíz-törzshálózatra való bekötésére Ön a víziközmű-szolgáltató helyett a kivitelezési jogosultsággal rendelkező vízszerelők nyilvántartásában szereplő személynek is megbízást adhat. Tájékoztatjuk, hogy a kivitelezési jogosultsággal rendelkező vízszerelők nyilvántartását a műszaki biztonsági hatóság vezeti.
Az ivóvízbekötés kiépítését a DRV Zrt.-vel is elvégeztetheti.
A Társaságunk által ajánlott bekötési díjat csak a bekötési terv beérkezését követően – a műszaki tartalom ismeretében- tudjuk meghatározni és erről, valamint a további teendőkről megrendelőnket a bekötési tervet jóváhagyó levelünkben fogjuk értesíteni.
 Az engedélyezett tervdokumentációnak megfelelően az ikresítés, mérősítés kiépítéséhez a Megrendelőnek szükséges biztosítania a megfelelő méretű vízmérőaknát.

A vízmérőakna kialakításának előírásai 
A vízmérőhelyet az ingatlanoknak a bekötést lehetővé tevő az ivóvíz hálózatot magába foglaló közterület felé eső 1 méteres sávjában kell kialakítani. Úszótelkes, telekhatáron kialakított zártsorú beépítés esetén, vagy műszakilag indokolt esetben a vízmérőhely épületen belüli közös helyiségben, faliszekrényben, más megoldás hiányában közterületen is kialakítható. 
Közterületi elhelyezés esetén a vízmérőhelyet a víziközmű-szolgáltató – a közterületen a tulajdonosi jogokat gyakorló személy hozzájárulása alapján – állapítja meg. Közterületi vízmérőakna elhelyezés esetén a bekötési terv dokumentációjához a tulajdonos hozzájáruló nyilatkozatát is csatolni szükséges.
Az ivóvíz mérőhelyet több vízmérő beépítése esetén, a vonatkozó MSZ 22115 szabványon túl az alábbiak szerint szükséges megtervezni:

· több vízmérőt és a hozzájuk kapcsolódó szerelvényeket egymással párhuzamos tengelyvonallal kell kialakítani
· a vízmérők tengelyvonalai között min. 20 cm-es távolságnak kell lenni
· a biztonságos munkavégzés érdekében az aknafal mellett egy oldalon legalább 30 cm-es helyet kell biztosítani munkatársaink részére, háromnál több sor esetén, minden harmadik sor után is kell biztosítani a 30 cm-es helyet
· a vízmérők előtt és után min. 6,5 – 6,5 cm-es egyenes szakaszt kell biztosítani, amely a kötőcsövet és az elzáró szerelvényt tartalmazhatja
· a vízmérő tengelyvonala függőlegesen min. 120 cm-re legyen az akna felső betonlemezétől, függőleges eltolással több vízmérő nem helyezhető el
· nagyobb átmérőjű mérőórák beépítése esetén egyeztetés alapján egyedi előírásokat adunk
A vízmérőakna szükséges belméretét a beépítésre kerülő vízmérők darabszáma alapján a szaktervezőnek kell meghatároznia. Minimális mérete: 1,0 x 1,0 m, mélysége: 1,20 - 1,30 m, a csőátvezetés helyének vízzáró kiképzésével. Vízmérőaknának min. 1 m belső átmérőjű előre gyártott akna is alkalmazható, amennyiben a jogszabály szerinti alkalmazási engedéllyel vagy nemzeti műszaki értékeléssel (NME engedély) rendelkezik. Az akna mérete tegye lehetővé a vízmérő és a szükséges szerelvények elhelyezését. Az akna a térszintből 5-10 cm-re kiemelkedjen. Amennyiben a várható legmagasabb talajvízszint az akna fenékszintjét meghaladja, az akna víz-záróságát biztosítani, továbbá a felúszás ellen védeni kell.
Már a tervezés során is figyelemmel kell lenni a vízmérőaknában elhelyezésre kerülő vízmérő, szerelvények és vezetékek megfelelő fagyvédelmére, illetve az akna csapadékvíz elleni védelmére. A vízmérőakna anyaga lehet beton, vasbeton, műanyag. A vízmérőakna belső felületét megfelelő szigeteléssel javasolt ellátni. A szigetelés az akna mennyezetére és az oldalfalakra is javasolt. A szigetelőanyag tekintetében fontos, hogy nedvesség hatására ne veszítsen szigetelőképességéből. A hőszigetelés mértéke mindenkor függ a külső hőmérséklet alakulásától.
Az akna oldalfalának és födémének statikai kialakítása a földnyomás, valamint a beépítés helyén várható legnagyobb terhelés hordására alkalmas legyen. Legkisebb terhelésként gyalogosokat mindig figyelembe kell venni.
A födém lebúvó nyílása olyan méretű legyen, hogy a szerelvényeket ki lehessen emelni Az aknafedlap egyik mérete sem lehet 60 cm-nél kisebb. Az aknafedlapnak a terheléshez igazodó teherbírásúnak kell lennie. A gyalogos terhelésre a műanyag aknafedlapnak is alkalmasnak kell lennie. Közúti terhelés esetén csak öntöttvas fedlap használható. Az aknafedlap illeszkedését, megfelelő zárását biztosítani kell. Nem lehetnek hézagok, ahol a levegő az aknába áramolhat. A lebúvó nyílást záró aknafedlapot szintén hőszigetelő anyaggal javasolt ellátni, annak résmentesen záródnia kell. Az aknába 30 cm-enként hágcsót kell beépíteni.
A vízmérőakna mérete a bekötő vezeték átmérőjének és szerelvényeinek függvényében változhat.
A vízmérőhelyet az ingatlanoknak a bekötést lehetővé tevő ivóvízhálózatot magában foglaló közterület felé eső 1 méteres sávjában kell kialakítani. Úszótelkes, telekhatáron kialakított zártsorú beépítés esetén vagy műszakilag indokolt esetben a vízmérőhely épületen belüli közös helyiségben, faliszekrényben, más megoldás hiányában közterületen is kialakítható. 
Egyéb, a vízbekötésekre vonatkozó előírások
Több felhasználó közös bekötése esetén a nem lakossági felhasználók vízhasználatát külön ivóvíz mérővel kell mérni. 
 Az ivóvíz-törzshálózathoz csatlakozó tűzoltásra szolgáló külön ivóvíz-bekötővezeték létesítéséhez a víziközmű-szolgáltató – a katasztrófavédelmi jogszabályok megtartásával – akkor köteles hozzájárulni, ha a tűzoltáshoz szükséges vízmennyiség a házi ivóvíz hálózatból, vagy a vízművel össze nem függő más vízvételi helyről nem szerezhető be. 
A tűzoltásra szolgáló bekötővezetékeket külön vízmérővel kell ellátni. A tűzcsapot sodronnyal, ólomzárral kell ellátni, azt csak hatósági intézkedésre, tűz esetén szabad eltávolítani, s erről a szolgáltatót 24 órán belül értesíteni kell.
Minden bekötővezetéket önálló bekötési vízmérővel kell ellátni, amelyet a Szolgáltató az üzembe helyezéskor bélyegzéssel, zárral lát el.
A felhasználási hely közműves ivóvízellátása érdekében szükséges vízelosztó, nyomásfokozó, nyomáscsökkentő, vagy megszakító berendezés létesítéséhez, illetve a katasztrófavédelmi célokat szolgáló külön ivóvíz-bekötővezeték létesítéséhez a víziközmű-szolgáltató hozzájárulása szükséges.
Az ivóvíz közműhálózatba bekapcsolt házi ivóvízhálózatot saját célú vízkivételi művel összekötni tilos. 
Amennyiben a helyszíni ellenőrzés során a hozzájárulásban foglaltaktól eltérő beépítés, vagy más, az üzembe helyezést akadályozó körülményt állapítanak meg, a víziközmű-szolgáltató az üzembe helyezést megtagadhatja, és azt a hozzájárulásban foglalt feltételek teljesítéséhez kötheti. A bekötővezetéket és a házi ivóvízhálózatot elektromos hálózat és berendezések, villámhárítók földelésére felhasználni nem szabad.
[bookmark: pr2]A nem lakossági felhasználó által kért bekötés megvalósításához, vagy a részére nyújtott víziközmű-szolgáltatás mennyiségének növeléséhez, illetve a minősége igényelt javításához – a Törvény 69.§ (2) bekezdésben rögzítettek kivételével- a víziközmű-szolgáltató részére víziközmű-fejlesztési hozzájárulás kell fizetni.

4. Ikresítés díjának befizetése, időpont-egyeztetés 
Amennyiben a vízbekötés ikresítésének, mérősítésének előkészítése (az akna szakszerű kialakítása) megtörtént, küldje meg Társaságunk részére faxon, e-mailben, postai úton vagy beviheti személyesen is Ügyfélszolgálati irodánkba vagy Információs Pontunkra az ikresítés kiépítés kalkulált díjának befizetéséről szóló igazolást, a víziközmű-fejlesztési hozzájárulásra vonatkozó megállapodás esetén, a megállapodás egy aláírt példányát, valamint az abban megállapított hozzájárulás összegének befizetéséről szóló igazolást.
Ezt követően hívja időpont egyeztetés céljából a DRV Zrt területileg illetékes üzemvezetőségét a bekötést jóváhagyó levelünkben megadott telefonszámon. 
Meghatalmazás: amennyiben nem tud a munkavégzésünk időpontjában személyesen az ingatlanon tartózkodni kérjük, hogy a képviseletében eljáró személynek írásos meghatalmazást biztosítson. Meghatalmazás nyomtatvány letölthető honlapunkon (www.drv.hu) az online ügyfélszolgálat menüpontban.

5. Ikresítés kiépítése
Az előre leegyeztetett időpontban a DRV Zrt. munkatársai ingatlanán leellenőrzik, hogy a vízmérőakna állaga és mérete megfelelő-e illetve a jóváhagyott tervnek és az előírásoknak megfelelően lett-e kialakítva. Amennyiben igen, elvégzik a bekötés ikresítését, mérőóra felszerelését. Nem megfelelőség esetén a szabálytalanságok javítása és új időpont egyeztetése szükséges, a kiszállás díját pedig a DRV Zrt. kiszámlázza Önnek. A bekötés ikresítésének kiépítéséhez felhasznált anyagokról és az elvégzett munkákról munkatársaink munkalapot készítenek. 
A bekötés kiépítéséhez felhasznált anyagokról és az elvégzett munkákról munkatársaink munkalapot készítenek. Amennyiben előre nem tervezhető többletköltségek merülnek fel, a végleges összegről Társaságunk számlát küld Önnek. Ezen felül a beépített vízmérő adatairól bizonylatot készítünk, amelyeket a későbbiekben rögzítünk informatikai rendszerünkben.
Elérhetőségeink:  		DRV Zrt. Postacím: 8601 Siófok, Pf. 59.
Telefon: 06 84 240 240
Fax: fax.kporta@drv.hu
Honlap: www.drv.hu 

